
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Malacky 9P/87/2026 1626201210 08. 09. 2026 JUDr. Jana Kurnotová ECLI:SK:OSMA:2026:1626201210.3
ROZSUDOK V MENE SLOVENSKEJ REPUBLIKY Okresný súd Malacky, sudkyňou JUDr. Janou Kurnotovou, v konaní starostlivosti o maloletého A. B., nar. XX.XX.XXXX, bytom ako matka, dieťa rodičov: matky C. D., nar. XX.XX.XXXX, trvale bytom E. XX, F., t. č. bytom G. XX, C., zast. JUDr. Zuzanou Ryšánkovou, advokátkou so sídlom Pražská 3222/11, Bratislava a otca F. B., nar. XX.XX.XXXX, trvale bytom H. I. J. XXX, zast. JUDr. René Vanekom, advokátom so sídlom Záhorácka 58/10, Malacky, o návrhu matky na úpravu výkonu rodičovských práv a povinností k maloletému dieťaťu, takto rozhodol: Súd schvaľuje nasledovnú rodičovskú dohodu: „Maloletý A. B. nar. XX.XX.XXXX, sa zveruje do striedavej osobnej starostlivosti oboch rodičov a to tak, že matka bude vykonávať osobnú starostlivosť o maloletého od pondelka každého párneho kalendárneho týždňa od 08.00 hod. do nasledujúceho pondelka nepárneho kalendárneho týždňa do 08.00 hod. a otec bude vykonávať osobnú starostlivosť o maloletého od pondelka každého nepárneho kalendárneho týždňa od 08.00 hod. do nasledujúceho pondelka párneho kalendárneho týždňa do 08.00 hod. Miesto odovzdania a prevzatia maloletého bude miesto školského zariadenia, ktoré maloletý navštevuje a v prípade, ak v danom čase nemá byť v tomto zariadení, bude miestom odovzdania a prevzatia maloletého miesto bydliska preberajúceho rodiča. Zastupovať maloletého a spravovať jeho majetok sú oprávnení obaja rodičia. Otec sa zaväzuje prispievať na výživu maloletého A. výživným vo výške 200 EUR mesačne, a to vždy do 15. dňa v mesiaci vopred k rukám matky počnúc vykonateľnosťou tohto rozsudku.“ Žiaden z účastníkov nemá nárok na náhradu trov konania. Poučenie: Podľa § 221 písm. a) Civilného sporového poriadku, tento rozsudok neobsahuje odôvodnenie, pretože bol vyhlásený na pojednávaní za prítomnosti všetkých účastníkov alebo ich zástupcov, ktorí sa vzdali odvolania. Proti tomuto rozsudku nemožno podať odvolanie, a to v zmysle ust. § 122 Civilného mimosporového poriadku, pretože súd rozsudkom schválil dohodu rodičov a v zmysle § 368 Civilného sporového poriadku, pretože sa účastníci po vyhlásení rozsudku vzdali práva podať odvolanie. Podľa § 44 Civilného mimosporového poriadku, rozsudky o výživnom sú vykonateľné doručením.
Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona - zákon č. 233/95 Z. z. o súdnych exekútoroch a exekučnej činnosti (Exekučný poriadok), ktorá môže byť vykonaná spôsobmi uvedenými týmto zákonom (§ 62 a nasl. zákona č. 233/95 Z. z.). Ak ide o rozhodnutie vo veciach starostlivosti o maloletého, styku s maloletým alebo inej ako peňažnej povinnosti vo vzťahu k maloletému, môže oprávnený podať návrh na nariadenie výkonu rozhodnutia, ktorý môže byť uskutočnený spôsobom ust. zákonom č. 161/2015 Z.z. Civilný mimosporový poriadok (§ 370 a nasl. C.m.p.).

